Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 196

d) Terjesztés Az esélyegyenlõség jegyében biztosítani kell, hogy a lakosság minden csoportja hozzájuthasson a saját maga számára fontos információhoz. A cél mindenképpen az, hogy a lakosság minél nagyobb csoportja rendelkezzen információval az EU-csatlakozásnak a saját életére várhatóan gyakorolt hatásáról, képes lehessen az információ alapján saját egyéni, családi, közösségi stratégiát kialakítani. Ennek során tekintettel kell arra is lenni, hogy az információhoz történõ hozzájutás lehetõsége óriási különbségeket mutat. Mindezek alapján a nyomtatott kiadványok terjesztésének többféle módja lehet, az egyes kiadványok esetében a következõ alapelveket érdemes követni. Az alapvetõ, átfogó információhoz ingyenesen jut hozzá minden érintett. Ezek a kiadványok különbözõ módon kerülnek terjesztésre, de közös elemük, hogy nem kell értük fizetni. Az információk másik, pontosan behatárolható körét azok az információk jelentik, amelyek egy speciális célcsoport számára fontos speciális információt tartalmaznak. Különösen az üzleti jellegû információ esetén értelemszerû térítéses kiadványokban gondolkodni. A két végsõ pont között helyezkednek el azok a kiadványok, amelyek nem sorolhatók egyik elõbb leírt csoportba sem. Ezek esetében az alábbi szempontrendszer szerint érdemes mérlegelni. Speciális információ INGYENES VAGY TÉRÍTÉSES TÉRÍTÉSES Alapvetõ információ INGYENES INGYENES VAGY TÉRÍTÉSES Átfogó célcsoport Szakmai célcsoport A terjesztés módját illetõen is természetesen sokféle lehetõség adódik. A terjesztés módjának eldöntését minden egyes kiadvány esetében a kiadvány céljától, jellegétõl függõen érdemes eldönteni. Az alábbi lehetõségek jelentik a leggyakrabban elõforduló terjesztési módokat. Ingyenes kiadványok esetében: — közvetlen terjesztéssel, saját hálózaton keresztül (pl. EIP, megyei könyvtárak stb.), — közvetítõ szervezetek révén (pl. postai úton, postákon elhelyezve, EU-Klubokban, szakkönyvtárakban, önkormányzati hivatalokban, rendezvények alkalmával stb.), Térítéses kiadványok esetében: — saját hálózaton belül (pl. helyszínen történõ árusítással, call-center révén, internetes terjesztéssel stb.), — külsõ terjesztõ révén (postai utánvéttel, kereskedelmi forgalomban stb.), A térítéses kiadványok túlnyomórészét kitevõ, szakmai célcsoportoknak szóló, speciális kiadványok kiadása, terjesztése elsõsorban az ezzel foglalkozó profitorientált cégek feladata. 1.1.3. Rendezvények A rendezvények a kiadványokhoz hasonló széles körét alkotják a lehetséges kommunikációs eszközöknek. Céljuk, tartalmuk, jellegük szerint meglehetõsen szerteágazóak. A rendezvények rendszerének sikeressége nagymértékben azon múlik, hogy ezek kialakításában, elõkészítésében, lebonyolításában, archiválásában milyen együttmûködés alakul ki a különbözõ intézmények között. A rendezvények fontosságát növeli, hogy a sikeres rendezvények jelentõs multiplikátor hatást fejtenek ki. A résztvevõk között érdemi párbeszéd alakítható ki, és ez elõsegíti az EU-csatlakozásról szóló aktív gondolkodást. A rendezvények hatékonyságának további növeléséhez az alábbi szempontokat érdemes figyelembe venni: 2002/151/II. szám

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes